ვიქტორიას ეროვნული მუზეუმი

ვიქტორიას ეროვნული გალერეა - ხელოვნების მუზეუმი მელბურნში, ვიქტორიაში, ავსტრალიაში. დაფუძნდა 1861 წელს და ავსტრალიის უძველესი და ყველაზე ხშირად მონახულებადი სამხატვრო მუზეუმია.

ვიქტორიას ეროვნული გალერეის კოლექციები ორ ცენტრში ინახება: გალერეის საერთაშორისო ცენტრი მელბურნის სამხრეთ სანაპიროზე, მელბურნის ხელოვნების უბანში მდებარეობს, ხოლო იან პოტერის ცენტრი ფედერაციის მოედნის მახლობლად. საერთაშორისო ცენტრის შენობა როი გრაუნდს ეკუთვნის. იგი 1968 წელს გაიხსნა. შენობა მარიო ბელინის მიერ განხორციელებული რესტავრაციის შემდეგ ხელახლა გაიხსნა 2003 წელს. აქ გალერეის საერთაშორისო სამხატვრო კოლექციებია დაცული და ვიქტორიის კულურული მემკვიდრეობის რეგისტრშია შეტანილი. იან პოტერის ცენტრი Lab Architecture Studio-ის მიერაა აგებული და 2002 წელს გაიხსნა. ცენტრში ავსტრალიური ხელოვნების კოლექციაა დაცული.

 ისტორია 
 XIX საუკუნე 
1850 წელს პორტ ფილიპის რაიონმა ახალი სამხრეთ უელსისგან გამოყოფის უფლება მიიღო და 1851 წლის 1 ივლისს ოფიციალურად ვიქტორიას კოლონია გახდა. ვიქტორიას ოქროს ციებ-ცხელების დროს ვიქტორია ავსტრალიის უმდიდრესი კოლონია გახდა, ხოლო მისი დედაქალაქი, მელბურნი, უმდიდრესი და უდიდესი ქალაქი. მელბურნის სწრაფი ზრდის შესაბამისად, საჯარო სამხატვრო გალერეის დაარსება გადაწყდა. 1859 წელს ვიქტორიას მთავრობამ ნამუშევრების შესაძენად 2000 გირვანქა სტერლინგი გამოყო.Mansfield, Elizabeth. Art History and Its Institutions: Foundations of a Discipline. Psychology Press, 2002. p. 105 ნამუშევრები ხელოვნების მუზეუმში გამოფინეს, რომელიც 1861 წლის მაისში გუბერნატორმა ჰენრი ბარკლიმ გახსნა. მუზეუმი სვონსტონის ქუჩაზე, საჯარო ბიბლიოთეკის (დღეს ვიქტორიას სახელმწიფო ბიბლიოთეკა) სამხრეთ ფრთაში იყო განთავსებული.[The History of the State Library of Victoria http://guides.slv.vic.gov.au/slvhistory/museumgallerypro] 1860-იან წლებში ბრიტანელი და ვიქტორიანული ხანის მხატვრების ორიგინალი ნამუშევრების შესაძენად გამოიყო. ეს ნამუშევრები პირველად 1864 წლის დეკემბერში ახლად გახსნილ სურათების გალერეაში გამოიფინა, რომელიც 1882 წლამდე საჯარო ბიბლიოთეკის დაქვემდებარებაში იყო.Lane, Terence. Nineteenth-century Australian Art in the National Gallery of Victoria. National Gallery of Victoria, 2003. pp. 13–14.McCulloch, Alan. The Encyclopedia of Australian Art. University of Hawaii Press, 1994. p. 815 

1867 წელს გალერეასთან დაკავშირებული ვიქტორიას სამხატვრო სკოლის ეროვნული გალერეა გაიხსნა, რომელიც 1910 წლამდე ავსტრალიაში აკადემიურ სამხატვრო სფეროში წამყვანი ცენტრის ფუნქციას ასრულებდა. 1874 წლის 24 მაისს საჯარო ბიბლიოთეკაში მაკარტურის გალერეა გაიხსნა, მომდევნო წელს კი, სამხატვრო მუზეუმს სახელი გადაერქვა და ვიქტორიას ეროვნული გალერეა ეწოდა.

1887 წელს ბუველოს გალერეა (შემდეგში სვინბარნის დარბაზი) სხვა სამხატვრო სკოლსის სტუდიებთან ერთად გაიხსნა. 1892 წელს ორი გალერეა: სთოველის (დღევანდელი კოვენის) და ლა-ტრობეს გალერეა.

 XX საუკუნე 
გალერეის კოლექციებში ნაჩუქარი და შეძენილი ნამუშევრები შედის. Felton Bequest ალფრედ ფელტონის მიერ დაარსდა და ვიქტორიას ეროვნული გალერეისთვის ნამუშევრების შეძენას ისახავდა მიზნად. 1904 წლიდან 15 000-ზე მეტი ნამუშევარი შეიძინეს. 

1943 წელს შტატის მთავრობამ გალერეის ახალი შენობისთვის ადგილი შეარჩია - მდინარე იარას სამხრეთით.National Gallery of Victoria – Victorian Heritage Register 1960 წლის თებერვალში შენობისთვის 3 მილიონი გირვანქა სტერლინგი გამოიყო, არქიტექტორად კი როი გრაუნდსი დასახელდა."Democratic" Art Gallery Planned.  The Canberra Times.  Sat 27 Feb 1960 1962 წელს როი გრაუნდსი მის პარტნიორებს გამოეყო და გალერეისთვის St Kilda Road-ის ქუჩა შეარჩია. მშენებლობა 1967 წლის დეკემბერში დამთავრდა. მომდევნო წლის 20 აგვისტოს პრემიერმა ჰენრი ბოლტმა გალერეა ოფიციალურად გახსნა.The Canberra Times. Wed 21 Aug 1968. pg 3

1997 წელს შენობის რესტავრაციის უფლება მარიო ბელინიმ მიიღო. პროექტის ღირებულებამ 161.9 მილიონი აშშ დოლარი შეადგინა. რესტავრაციის დროს ახალი გალერეები შეიქმნა, მხოლოდ დიდი დარბაზი, ცენტრალური ეზო და ექსტერიერი დარჩა ხელუხლებელი. 

 კოლექცია 
 აზიური ხელოვნება 
ვიქტორიას ეროვნულ გალერეაში აზიური ხელოვნების ნიმუშების შეგროვება დაარსებიდან ერთი წლის შემდეგ, 1862 წელს დაიწყეს, როდესაც გალერეას ფრედერიკ დალგეტიმ ორი ჩინური თეფში საჩუქრად გადასცა. 

 ავსტრალიური ხელოვნება 
ვიქტორიას ეროვნული გალერეის ნახატების კოლექციაში შესულია ავსტრალიელი აბორიგენების ხელოვნების, ავსტრალიური კოლონიური ხელოვნების, ავსტრალიელი იმპრესიონისტების, XX საუკუნის, მოდერნისტული და თანამედროვე ხელოვნების ნიმუშები და არტეფაქტები. ავსტრალიური ხელოვნების პირველი კურატორი ბრაიან ფაინმორი იყო 1960 წლიდან 1975 წლამდე.Maureen Gilchrist, 'High regard for Brian Finemore,' The Age, Monday Oct 27, 1975, p.2

1880-იან წლებში მელბურნის გარეუბნებში ჰაიდელბერგის სკოლა (ასევე ცნობილი როგორც ავსტრალიური იმპრესიონიზმი) ჩამოყალიბდა. ვიქტორიას ეროვნულ გალერეაში ამ მიმდინარეობის მთავარი ნამუშევრებია დაცული, მათ შორის: ტომ რობერტსის ვერძების გაპარსვა (1890), არტურ სტრიტონის მეწამული შუადღის გამჭვირვალე ძალა (1896) და ფრედერიკ მაკკუბინის პიონერი (1904).Galbally, Ann. The Collections of the National Gallery of Victoria. Oxford University Press, 1987. , p. 36.

ნამუშევრები

 საერთაშორისო ხელოვნება 
ვიქტორიას ეროვნული გალერეის საერთაშორისო ხელოვნების კოლექცია ნახატებს, მოდისა და ტექსტილის ნიმუშებს, ფოტოებს, ჩანახატებს, დეკორატიული ხელოვნების ნიმუშებს, ევროპული, აზიური, მესოამერიკული, წყნაროკეანური ხელოვნების ნიმუშებს, სკულპტურებს, ანტიკვარებსა და თანამედროვე ხელოვნების ნიმუშებს მოიცავს. კოლექციაში შედის ძველ ოსტატთა ნამუშევრები, ბერძნული ვაზები, ეგვიპტური არტეფაქტები და ევროპული კერამიკის ნიმუშები. საერთაშორისო კოლექცია ავსტრალიის ხელოვნების ყველაზე მეტ ნამუშევარს მოიცავს.

ვიქტორიას ეროვნული გალერეის საერთაშორისო კოლექციის ერთ-ერთი გამორჩეული ექსპონატია ოგიუსტ როდენის მოაზროვნე, რომელიც 1884 წლის თარიღდება.Blanchetière, François; Thurrowgood, David (2013). "Two Insights Into Augustus Rodin's The Thinker". Art Journal. National Gallery of Victoria. 52. გალერეაში დაცულია დოსო დოსის ნახატი, რომელიც 1515 წლით თარიღდება და ლუკრეცია ბორჯიაას ერთადერთი გამოსახულებაა, რომელიც მის სიცოცხლეში შეიქმნა."NGV Solves Mystery of Renaissance Portrait" (26 November 2008), NGV. Retrieved 4 June 2020.

ნამუშევრები

 ლიტერატურა  

Galbally, Ann. The Collections of the National Gallery of Victoria. Oxford University Press, 1987. 
Zdanowicz, Irena. Albrecht Dürer in the Collection of the National Gallery of Victoria. National Gallery of Victoria, 1994. 
 რესურსები ინტერნეტში 

Egyptian objects in the National Gallery of Victoria 
Contact Information for the National Gallery of Victoria 
Video: Artscape – The NGV Story (Part 1), (Part 2)
 სქოლიო 

კატეგორია:მელბურნის ღირსშესანიშნაობები
კატეგორია:1968 წელს დასრულებული შენობა-ნაგებობები
კატეგორია:1861 წელს დაარსებული მუზეუმები
კატეგორია:ავსტრალიის ეროვნული მუზეუმები